তথ্যবিবরণী নম্বর: ২৭৪৫

**স্বেচ্ছাসেবী কার্যক্রমকে উৎসাহিত করতে হবে**

**-- সমাজকল্যাণ মন্ত্রী**

ঢাকা, ২০ মাঘ (৩ ফেব্রুয়ারি):

সমাজকল্যাণ মন্ত্রী ডা. দীপু মনি বলেছেন, দেশের কল্যাণে স্বেচ্ছাসেবী কার্যক্রমকে উৎসাহিত করতে হবে।

মন্ত্রী আজ রাজধানীর ফুলার রোডস্থ ব্রিটিশ কাউন্সিলে প্রথম ডেভেলপমেন্ট কমিউনিকেশন কনক্লেভ এর সমাপনী অনুষ্ঠানে প্রধান অতিথি হিসেবে বক্তব্য প্রদানকালে একথা বলেন।

ডা. দীপু মনি বলেন, জনসেবামূলক যে কোনো কাজে কমিউনিকেশন গুরুত্বপূর্ণ। মানুষের মনের ভাব বোঝার সাথে সাথে তাদের জন্য আমরা কি করতে চাই তা বোঝাতে উন্নয়ন যোগাযোগ প্রয়োজন। মানুষের আচরণগত পরিবর্তন আনবার জন্য ও সমাজে পরিবর্তন আনার জন্য যোগাযোগ প্রয়োজন।

মন্ত্রী জনসংখ্যার বিস্ফোরণ ঠেকাতে, বিভিন্ন কমিউনিটি রোগের বিস্তার রোধ ও স্বাস্থ্য সচেতনতা তৈরিতে যোগাযোগের সফলতার কথা উল্লেখ করে বলেন, সমাজের বিভিন্ন ট্যাবু, কুসংস্কার ভাঙাতে ও সচেতনতা তৈরিতে উন্নয়ন যোগাযোগ ভূমিকা রাখছে। তিনি উন্নয়ন যোগাযোগকে স্মার্ট বাংলাদেশ গঠনের কাজে ব্যবহার করার জন্য পেশাজীবীদের আহ্বান জানান।

অনুষ্ঠানে কেয়ার এর কান্ট্রি ডিরেক্টর রমেশ সিং এবং পল্লী কর্মসহায়ক ফাউন্ডেশনের অতিরিক্ত ব্যবস্থাপনা পরিচালক মোঃ ফজলুর কাদের বিশেষ অতিথি হিসেবে উপস্থিত ছিলেন।

#

জাকির/পাশা/সায়েম/মোশারফ/সেলিম/২০২৪/২২০০ ঘণ্টা

তথ্যবিবরণী নম্বর: ২৭৪৪

**সকল শ্রেণি পেশার মানুষের বন্ধুত্বের আঁচলে বাঁধা প্রধানমন্ত্রী শেখ হাসিনা**

**-- নৌপরিবহন প্রতিমন্ত্রী**

রংপুর, ২০ মাঘ (৩ ফেব্রুয়ারি):

নৌপরিবহন প্রতিমন্ত্রী খালিদ মাহমুদ চৌধুরী বলেছেন, বাংলাদেশের মানুষের সক্ষমতা বেড়েছে, মাথাপিছু আয় বেড়েছে। আওয়ামী লীগের নির্বাচনী ইশতেহারে কর্মসংস্থানের দিকে জোর দেওয়া হয়েছে। অবকাঠামোগত উন্নয়ন হয়েছে। এবার আমাদের মানুষ কাঠামোর উন্নয়ন করতে হবে। এটা খুবই গুরুত্বপূর্ণ। সেজন্য আমাদেরকে দক্ষ জনগোষ্ঠী গড়ে তুলতে হবে।

প্রতিমন্ত্রী আজ রংপুর চেম্বার অব কমার্স এন্ড ইন্ডাস্ট্রির আয়োজনে ‘রংপুর শিল্প ও বাণিজ্য মেলা ২০২৪’ এর উদ্বোধনী অনুষ্ঠানে প্রধান অতিথির বক্তৃতায় এসব কথা বলেন।

রংপুর চেম্বার অব কমার্স এন্ড ইন্ডাস্ট্রি’র সভাপতি মোঃ আকবর আলীর সভাপতিত্বে অনুষ্ঠানে অন্যান্যের মধ্যে বক্তব্য রাখেন রংপুর বিভাগীয় কমিশনার মোঃ হাবিবুর রহমান, পুলিশ কমিশনার মোঃ মনিরুজ্জামান, পুলিশ সুপার মোঃ ফেরদৌস আলী চৌধুরী, রংপুর চেম্বার অব কমার্স এন্ড ইন্ডাস্ট্রি’র সিনিয়র সহ-সভাপতি আবু হেনা মোঃ রেজওয়ানুল করিম, রংপুর জেলা পরিষদ চেয়ারম্যান মোঃ মোছাদ্দেক হোসেন বাবুল, রংপুর মহানগর আওয়ামী লীগের আহ্বায়ক ডাক্তার মোঃ দেলোয়ার হোসেন।

প্রতিমন্ত্রী বলেন, রংপুরে মেরিন একাডেমি হয়েছে, অনেকগুলো ইউনিভার্সিটি হয়ে গেছে, মেডিকেল বিশ্ববিদ্যালয়, মেরিটাইম ইউনিভার্সিটি হচ্ছে, চিলমারীতে আন্তর্জাতিক নদীবন্দর হচ্ছে, শিপ পার্সোনেল ইনস্টিটিউট হতে যাচ্ছে। এই যে অবকাঠামোগত উন্নয়ন হচ্ছে- এটা ধরে রাখার জন্য দক্ষ জনগোষ্ঠী গড়ে তুলতে হবে। সেজন্য সেমিনার-সিম্পোজিয়ামগুলো খুবই বেশি প্রয়োজন। এগুলো থেকে বেরিয়ে আসবে আমরা কোন পথে হাঁটবো। একটি সরকার প্রত্যেকটি মানুষের কিন্তু ব্যক্তিগতভাবে উপকার করতে পারে না; সম্ভব নয়। সরকারের দায়িত্ব পথ তৈরি করা এবং করে দেওয়া। যে পথ দিয়ে মানুষ হাঁটবে। আজকে ব্যবসাবান্ধব, শিক্ষা, শ্রমিক, কৃষি, ছাত্র, নারীবান্ধব প্রধানমন্ত্রী যেখানেই যান সেখানেই সকল শ্রেণি-পেশার মানুষের বন্ধুত্বের আঁচলে বাঁধা শেখ হাসিনা। কাজেই এই নেতৃত্বকে আমাদের কাজে লাগাতে হবে। আমরা স্বাধীন সার্বভৌম দেশ পেয়েছি জাতির পিতা বঙ্গবন্ধুর নেতৃত্বে। অন্ধকার থেকে আলোর পথে আমাদেরকে তুলে এনেছেন তাঁরই রক্তের উত্তরাধিকার শেখ হাসিনা। কারণ প্রধানমন্ত্রী নির্বাচনে জয়লাভের জন্য রাজনীতি করেন না। তিনি বিজয়ী হওয়ার জন্য রাজনীতি করেন না। তিনি রাজনীতি করেন আগামী প্রজন্মকে আলোর পথ দেখানোর জন্য। তিনি সেজন্য ২০০৮ সালে ২০২১ সালের প্রেক্ষিত পরিকল্পনা দিয়েছিলেন। ২০৪১ সালের প্রেক্ষিত পরিকল্পনা দিয়ে থেমে থাকেননি। তিনি বদ্বীপ পরিকল্পনা দিয়েছেন। কাজেই এই নেতৃত্বকে কাজে লাগাতে হবে। রংপুর বিভাগের ব্যবসাবাণিজ্য ও শিল্পকারখানা গড়ে তোলার ক্ষেত্রে রংপুরকেই নেতৃত্ব দিতে হবে।

#

জাহাঙ্গীর/পাশা/সায়েম/মোশারফ/সেলিম/২০২৪/২১৩০ ঘণ্টা

তথ্যবিবরণী নম্বর : ২৭৪৩

**মানসম্মত শিক্ষাই শিক্ষার্থীদের জনসম্পদে পরিণত করতে পারে**

**-ভূমিমন্ত্রী**

খুলনা, ২০ মাঘ (৩ ফেব্রুয়ারি) :

ভূমিমন্ত্রী নারায়ন চন্দ্র চন্দ বলেছেন, শিক্ষার্থীদের আধুনিক শিক্ষায় শিক্ষিত হতে হবে। মানসম্মত শিক্ষাই শিক্ষার্থীদের জনসম্পদে পরিণত করতে পারে। প্রতিটি শিশু তার নিজস্ব প্রতিভা নিয়ে জন্মগ্রহণ করে। এই প্রতিভাকে সর্বোচ্চ অগ্রাধিকার দিতে হবে। তিনি বলেন, বহু ত্যাগ ও রক্তের বিনিময়ে অর্জিত আমাদের স্বাধীনতা। স্বাধীনতাকে অর্থবহ করতে হলে একটি সুশিক্ষিত জাতি গঠন করা দরকার। যে জাতি আধুনিক ধ্যান-ধারণা নিয়ে কর্মমুখী হবে। তাই আমাদের শিক্ষা ব্যবস্থাকে সেই পর্যায়ে নিয়ে যেতে হবে।

মন্ত্রী আজ খুলনার ডুমুরিয়া সরকারি শাহপুর মধুগ্রাম কলেজের বার্ষিক ক্রীড়া ও সাহিত্য-সাংস্কৃতিক প্রতিযোগিতার পুরস্কার বিতরণ অনুষ্ঠানে প্রধান অতিথির বক্তৃতায় এসব কথা বলেন।

ভূমিমন্ত্রী বলেন, পড়াশোনার পাশাপাশি শিক্ষার্থীদের সুস্থ ক্রীড়ার চর্চার বিকল্প নেই। খেলাধুলার মাধ্যমে শিক্ষার্থীরা নিজেদের প্রতিষ্ঠিত করতে পারে। এক্ষেত্রে নিয়মিত অনুশীলন অব্যাহত রাখতে হবে। নতুন প্রজন্মকে বিশ্বমানের শিক্ষা, জ্ঞান ও প্রযুক্তিতে দক্ষ করে গড়ে তুলতে হবে। তিনি আরো বলেন, প্রধানমন্ত্রী শেখ হাসিনা সুচিন্তিত পরিকল্পনা নিয়ে বাংলাদেশকে সামনে এগিয়ে নিচ্ছেন। সকল সেক্টরের দিকে তাঁর নজর রয়েছে। আওয়ামী লীগ সরকার গঠন করার পর থেকেই শিক্ষা, কৃষি, ক্রীড়া, মানবসম্পদ উন্নয়ন, কর্মসংস্থানের সুযোগ সৃষ্টি, দারিদ্র্য বিমোচন, যোগাযোগ খাত, বিদ্যুৎ ও অবকাঠামোর উন্নয়নসহ সকল ক্ষেত্রে ইতিবাচক পরিবর্তন হয়েছে।

সরকারি শাহপুর মধুগ্রাম কলেজের অধ্যক্ষ প্রফেসর জীবন কুমার কর্মকারের সভাপতিত্বে অনুষ্ঠানে বিশেষ অতিথির বক্তৃতা করেন উপজেলা পরিষদের চেয়ারম্যান গাজী এজাজ আহমেদ। কলেজের উপাধ্যক্ষ মোঃ ফারুক আলম, উপজেলা মহিলা ভাইস চেয়ারম্যান শারমিন আক্তার রুমা, সহকারী কমিশনার (ভূমি) এস, এম আশিস মোমতাজ, বীর মুক্তিযোদ্ধা মোঃ আলমগীর কবির, কলেজের সাবেক অধ্যক্ষ আমিনুর রহমান, শিক্ষক পরিষদের সাধারণ সম্পাদক জিএম আশরাফুল ইসলাম, বিভিন্ন ইউনিয়ন পরিষদের চেয়ারম্যান, কলেজের পরিচালনা পরিষদের সাবেক সদস্য ডা. দীন মোহাম্মদ খোকা প্রমুখ উপস্থিত ছিলেন।

অনুষ্ঠানে মন্ত্রী ক্রীড়া প্রতিযোগিতায় বিজয়ী শিক্ষার্থীদের মাঝে পুরস্কার বিতরণ করেন।

মন্ত্রী বিকেলে রোস্তমপুর সরকারি প্রাথমিক বিদ্যালয়ে জনসাধারণের সাথে মতবিনিময় করেন এবং সকালে ডুমুরিয়ার সাজিয়াড়া কওমী মাদ্রাসার শিক্ষক-কর্মচারী ও ছাত্রদের সাথে মতবিনিময় সভায় যোগদান করেন।

#

সুলতান/পাশা/সায়েম/মোশারফ/শামীম/২০২৪/১৯৫০ঘন্টা

তথ্যবিবরণী নম্বর : ২৭৪২

**এবারের লক্ষ্য উন্নত সমৃদ্ধ স্মার্ট বাংলাদেশ**

**-- পানিসম্পদ প্রতিমন্ত্রী**

বরিশাল, ২০ মাঘ (৩ ফেব্রুয়ারি) :

পানিসম্পদ প্রতিমন্ত্রী জাহিদ ফারুক বলেছেন, জাতির পিতা বঙ্গবন্ধু শেখ মুজিবুর রহমান এ দেশের মানুষের মুক্তি ও স্বাধীনতার জন্য জীবন যৌবনের ১৪টি বছর পাকিস্তানিদের জেলে কারাভোগ করেছেন। স্বাধীনতার পর তিনি সোনার বাংলা গড়ার স্বপ্ন দেখেছিলেন। কিন্তু সে সময় এ দেশের স্বাধীনতা যারা মেনে নিতে পারেনি তারাই বঙ্গবন্ধুকে নির্মমভাবে হত্যা করে সোনার বাংলা গড়ার স্বপ্ন নস্যাৎ করে দিয়েছে। বঙ্গবন্ধুকন্যা প্রধানমন্ত্রী শেখ হাসিনার নেতৃত্বে জাতির পিতা সোনার বাংলা গড়ার স্বপ্ন বাস্তবায়নে নিরলস কাজ করে যাচ্ছেন। তাঁর নেতৃত্বে বাংলাদেশ স্বল্পোন্নত দেশ বা এলডিসি থেকে উন্নয়নশীল দেশে উত্তরণের যোগ্যতা অর্জন করেছে। এবারের লক্ষ্য উন্নত সমৃদ্ধ স্মার্ট বাংলাদেশ।

আজ বরিশাল জিলা স্কুল অডিটোরিয়ামে স্কুলের পক্ষ থেকে সংবর্ধনা প্রদান অনুষ্ঠানে প্রধান অতিথির বক্তব্যে প্রতিমন্ত্রী এসব কথা বলেন।

প্রতিমন্ত্রী বলেন, সিডিপি তাদের সর্বশেষ ত্রিবার্ষিক পর্যালোচনা করে এলডিসি থেকে উত্তরণের জন্য বাংলাদেশকে চূড়ান্তভাবে সুপারিশ করেছে। নির্ধারিত তিনটি মানদণ্ডেই বাংলাদেশ যোগ্য বলে বিবেচিত হয়। বাংলাদেশের উন্নয়ন পরিক্রমায় নিঃসন্দেহে এটি একটি মাইলফলক।

প্রতিমন্ত্রী বলেন, বঙ্গবন্ধু সোনার বাংলা গড়ে যেতে পারেননি কিন্তু তাঁরই সুযোগ্য কন্যা প্রধানমন্ত্রী শেখ হাসিনা সেই স্বপ্ন পূরণ করার কাজ করে যাচ্ছেন। স্বাধীনতার পরে যুদ্ধবিধ্বস্ত একটি দেশ থেকে আজকের অবস্থানে পৌঁছাতে অনেক চড়াই-উতরাই পাড়ি দিতে হয়েছে। অর্থনীতির অনেক সূচকেই বাংলাদেশ ধারাবাহিকভাবে ভালো করেছে। দারিদ্র্য, শিশু ও মাতৃমৃত্যু হ্রাস পেয়েছে উল্লেখযোগ্য হারে। নারীর ক্ষমতায়নেও এগিয়েছে ব্যাপকভাবে। তিনি আরো বলেন, আমি এই জিলা স্কুলের প্রাক্তন ছাত্র হিসাবে বলব- আজকের প্রজন্মের ছাত্ররা, তোমরা স্মার্ট বাংলাদেশ গড়ার অংশীদার হবে। আজকে আমরা ডিজিটাল বাংলাদেশ হয়েছি। আগামী দিনে আমরা স্মার্ট বাংলাদেশ বিনির্মাণ করবো। আজকের শিশু-কিশোররাই আগামীর স্মার্ট বাংলাদেশ চালাবে। তাদের সেভাবেই গড়ে তুলতে হবে। আজ আমার ছাত্রজীবনের প্রাক্তন শিক্ষা প্রতিষ্ঠান জিলা স্কুল সংবর্ধনা দিয়ে আমাকে তারা সম্মানিত করেছে এজন্য আমি স্কুল কর্তৃপক্ষের কাছে কৃতজ্ঞ।

জিলা স্কুলের প্রধান শিক্ষক পাপিয়া জেসমিনের সভাপতিত্বে সংবর্ধনা অনুষ্ঠানে অন্যদের মধ্যে বক্তব্য রাখেন আঞ্চলিক মাধ্যমিক শিক্ষা অফিসার আনোয়ার হোসেন, মহানগর যুবলীগের যুগ্ম আহ্বায়ক মাহমুদুল হক খান মামুন, বরিশাল সদর উপজেলা নির্বাহী অফিসার মাহবুবুল আলম মজুমদার, জেলা শিক্ষা অফিসার জাহাঙ্গীর হোসেন প্রমুখ।

পরে প্রতিমন্ত্রী কাশীপুর হাইস্কুল ও কলেজের ১০৪তম বার্ষিক ক্রীড়া প্রতিযোগিতা ও পুরস্কার বিতরণী-২০২৪ এর উদ্বোধন অনুষ্ঠান ও বরিশাল অক্সফোর্ড মিশন হাইস্কুল এর ১১৭তম বার্ষিক ক্রীড়া প্রতিযোগিতা- ২০২৪ উদ্বোধন অনুষ্ঠানে প্রধান অতিথি হিসেবে উপস্থিত ছিলেন।

#

গিয়াস/পাশা/সায়েম/মোশারফ/শামীম/২০২৪/১৯৩০ঘণ্টা

তথ্যবিবরণী নম্বর : ২৭৪১

**সমাজ উন্নয়নে নারীদের উদ্যোক্তা হতে হবে**

**-- মহিলা ও শিশু বিষয়ক সচিব**

রাজশাহী, ২০ মাঘ (৩ ফেব্রুয়ারি) :

মহিলা ও শিশুবিষয়ক সচিব নাজমা মোবারেক বলেছেন, স্মার্ট বাংলাদেশ প্রতিষ্ঠায় সমাজের সর্বস্তরের মানুষের অংশগ্রহণ অপরিহার্য, সমাজের কোনো শ্রেণিকে অনগ্রসর রেখে স্মার্ট বাংলাদেশ সম্ভব হবে না- এক্ষেত্রে দেশের জনসংখ্যার প্রায় অর্ধেক নারীর ভূমিকা ব্যাপক। সমাজ উন্নয়নে বিভিন্ন পেশায় নারীর অংশগ্রহণের পাশাপাশি উদ্যোক্তা হতে হবে।

আজ রাজশাহী জেলা শিল্পকলা একাডেমিতে অনুষ্ঠিত ‘জয়িতা অন্বেষণে বাংলাদেশ’ শীর্ষক বিভাগীয় পর্যায়ের সম্মাননা প্রদান অনুষ্ঠানে মহিলা ও শিশু বিষয়ক মন্ত্রণালয়ের সচিব প্রধান অতিথির বক্তৃতায় এসব কথা বলেন।

নাজমা মোবারেক বলেন, বঙ্গবন্ধু শেখ মুজিবুর রহমান ১৯৭১ সালে মহান মুক্তিযুদ্ধে নির্যাতিত নারীদের বীরাঙ্গনার স্বীকৃতি প্রদান করেছিলেন। বিদেশ থেকে চিকিৎসক এনে নির্যাতিতাদের চিকিৎসার ব্যবস্থা করেছিলেন। বঙ্গবন্ধু বিশ্বাস করতেন দেশের জনসংখ্যার অর্ধেক নারীকে বাদ দিয়ে সমাজের আর্থ-সামাজিক উন্নয়ন সম্ভব নয়। তাই তিনি শিক্ষা, স্বাস্থ্য, রাজনীতিসহ সব সেক্টরে নারীদের অংশগ্রহণের চিন্তা করেছিলেন- এভাবেই তিনি নারী উন্নয়নে বিভিন্ন সময়োপযোগী ও গুরুত্বপূর্ণ পদক্ষেপ গ্রহণ করেছিলেন।

প্রধানমন্ত্রী শেখ হাসিনা জাতির পিতার নির্দেশিত পথে সমতাভিত্তিক সমাজ প্রতিষ্ঠায় সংকল্পবদ্ধ এবং এ লক্ষ্যে বিভিন্ন নীতি প্রণয়ন হচ্ছে জানিয়ে মহিলা ও শিশু বিষয়ক সচিব বলেন, প্রধানমন্ত্রীর নানা পরিকল্পনার ফলে নারীরা কর্মক্ষেত্রে পুরুষের পাশাপাশি অবদান রাখার সুযোগ পাচ্ছে। সর্বক্ষেত্রে নারীরা এগিয়ে যাচ্ছে। কিছু ক্ষেত্রে পুরুষের চেয়েও নারীরা বেশি সাফল্য অর্জন করেছে। এ সময় তিনি নারীদেরকে শুধু চাকরির পিছে না ছুটে উদ্যোক্তা হওয়ার পরামর্শ দিয়ে নির্যাতনসহ নারীর প্রতি সকল প্রকার বৈষম্য বন্ধ করতে সকলকে ঐক্যবদ্ধ হয়ে কাজ করার আহ্বান জানান।

অনুষ্ঠানে অর্থনৈতিকভাবে সাফল্য অর্জনকারী নারী, শিক্ষা ও চাকরি ক্ষেত্রে সাফল্য অর্জনকারী নারী, সফল জননী নারী, নির্যাতনের বিভীষিকা মুছে ফেলে নতুন উদ্যমে জীবন শুরু করা নারী ও সমাজ উন্নয়নে অসামান্য অবদান রাখা নারী- এই পাঁচ ক্যাটেগরিতে এ বছর রাজশাহী বিভাগের আটটি জেলা থেকে প্রাথমিকভাবে নির্বাচিত মোট ৪০ জনের মধ্য থেকে চূড়ান্ত ফলাফলে ৫ জনকে শ্রেষ্ঠ জয়িতার সম্মাননা প্রদান করা হয়।

এবার পাঁচ ক্যাটেগরিতে শ্রেষ্ঠ জয়িতা হলেন- অর্থনৈতিকভাবে সাফল্য অর্জনকারী নারী হিসেবে সিরাজগঞ্জের ইলা রানী ঘোষ, শিক্ষা ও চাকরি ক্ষেত্রে সাফল্য অর্জনকারী নারী হিসেবে রাজশাহীর কল্যাণী মিনজি, সফল জননী নারী হিসেবে সিরাজগঞ্জের রেহেনা পারভীন মীরা, নির্যাতনের বিভীষিকা মুছে ফেলে নব উদ্যমী নারী হিসেবে রাজশাহীর সায়েমা পারভীন ও সমাজ উন্নয়নে অসামান্য অবদানের স্বীকৃতিস্বরূপ নাটোরের মোছাঃ শেফালী খাতুন। অনুষ্ঠানের শেষ পর্যায়ে শ্রেষ্ঠ জয়িতাদের সম্মাননা স্মারক, উত্তরীয় ও সনদসহ ২৫ হাজার করে টাকা এবং জেলা পর্যায়ে বিভিন্ন ক্যাটেগরিতে শ্রেষ্ঠ নির্বাচিত অপর ৩৫ জয়িতার প্রত্যেককে সম্মাননা স্মারক, সনদসহ ৫ হাজার করে টাকা প্রদান করা হয়।

অনুষ্ঠানের শুরুতে বিভাগীয় পর্যায়ে নির্বাচিত ১০ জয়িতার জীবন সংগ্রামের ওপর নির্মিত তথ্যচিত্র প্রদর্শন করা হয়।

বিভাগীয় কমিশনার ড. দেওয়ান মুহাম্মদ হুমায়ূন কবীরের সভাপতিত্বে শিশু ও মহিলা বিষয়ক অধিদপ্তরের মহাপরিচালক (গ্রেড-১) কেয়া খান, অতিরিক্ত বিভাগীয় কমিশনার (সার্বিক) জসীম উদ্দীন হায়দার, অতিরিক্ত ডিআইজি হেমায়েতুল ইসলাম, জেলা প্রশাসক শামীম আহমেদ, অতিরিক্ত পুলিশ কমিশনার মোঃ সাইফুল ইসলাম, বিশিষ্ট সমাজসেবী শাহীন আকতার রেনী বক্তৃতা করেন।

মহিলা ও শিশুবিষয়ক মন্ত্রণালয়ের উদ্যোগে মহিলা ও শিশুবিষয়ক অধিদপ্তরের রাজশাহী কার্যালয় এবং রাজশাহী বিভাগীয় কমিশনারের কার্যালয় যৌথভাবে এ সম্মাননা প্রদান অনুষ্ঠানটির আয়োজন করে।

#

তৌহিদ/পাশা/সায়েম/সঞ্জীব/মোশারফ/শামীম/২০২৪/১৯১৫ঘণ্টা

তথ্যবিবরণী নম্বর: ২৭৪০

**ফরিদপুর সুগার মিল পরিদর্শন করলেন শিল্প সচিব**

ফরিদপুর, ২০ মাঘ (৩ ফেব্রুয়ারি):

শিল্প মন্ত্রণালয়ের সিনিয়র সচিব জাকিয়া সুলতানা আজ ফরিদপুর জেলার মধুখালিতে অবস্থিত ফরিদপুর সুগার মিল পরিদর্শন করেছেন। এসময় চিনিকলটি লাভজনক করতে তিনি সংশ্লিষ্টদের বিভিন্ন দিকনির্দেশনা প্রদান করেন।

শিল্প সচিব প্যাকেজিং প্লান্ট স্হাপন, রিফাইনারি প্লান্ট স্হাপন এবং চিনির উপজাত হিসেবে ভিনেগার তৈরির উদ্যোগ নেওয়ার নির্দেশ দেন। তিনি বলেন, প্যাকেজিং প্লান্টের জন্য পলিথিনের বিকল্প পাট থেকে তৈরি সোনালী ব্যাগ ব্যবহার করার বিষয়টি বিবেচনা করা যেতে পারে। তিনি আরও বলেন, পুরাতন স্থাপনা ও মেশিনারিজ প্রতিস্থাপনের জন্য আমরা চিনিকলটি বিএমআরই করব। প্রয়োজন হলে বেসরকারি উদ্যোক্তাদের সাথে যৌথভাবে চিনিকলটি আধুনিকীকরণ করে লাভজনক প্রতিষ্ঠানে রূপান্তর করা হবে।

সচিব চিনিকলটি দীর্ঘ সময় চলার জন্য আখের জমি ও আখ উৎপাদন বাড়ানোর তাগিদ দেন। এজন্য উন্নতজাতের বীজ ব্যবহার করাসহ অন্যান্য প্রয়োজনীয় ব্যবস্থা নিতে হবে।

এসময় পাট থেকে পলিথিনের বিকল্প ‘সোনালী ব্যাগ’ এর উদ্ভাবক বিশিষ্ট বিজ্ঞানী ড. মোবারক আহমদ খান, বাংলাদেশ চিনি ও খাদ্য শিল্প কর্পোরেশনের চেয়ারম্যান শেখ শোয়েবুল আলম, শিল্প মন্ত্রণালয় ও চিনিকল সংশ্লিষ্ট কর্মকর্তাবৃন্দ উপস্থিত ছিলেন। শিল্প সচিব আখের ছোবরা থেকে বায়োফুয়েল উৎপাদন করা যায় কি না সে বিষয়ে সম্ভব্যতা যাচাইয়ের জন্য ড. মোবারক শিল্প মন্ত্রণালয়ের সিনিয়র সচিব এবং সংশ্লিষ্টদের সাথে এ সফরে অংশগ্রহণ করেন।

এরপর শিল্প সচিব ফরিদপুর বিসিক শিল্প নগরী পরিদর্শন করেন। বিসিক শিল্প নগরীতে স্থায়ী কর্মকর্তা না থাকায় তিনি নিয়মিতভাবে কর্মকর্তা পদায়ন করার নির্দেশ দেন। অফিস ভবন জরাজীর্ণ হওয়ায় জরুরিভিত্তিতে রক্ষণাবেক্ষণের নির্দেশ দেন। তিনি বলেন, পরিদর্শন প্রতিবেদনের সুপারিশসমূহের বাস্তবায়ন অগ্রগতি মন্ত্রণালয়ে জমা দিতে হবে। জেলা প্রশাসনের সাথে বিভিন্ন সভায় যে আলোচনা হয় তার কার্যপত্র প্রেরণ করতে হবে। তিনি বলেন, শিল্প নগরীতে পাম্প হাউজ, মেশিন (মোটর, পাম্প) দ্রুত মেরামত করতে হবে এবং সার্বিক পরিবেশ উন্নত করতে হবে। যে সকল কারখানায় পরিবেশগত সমস্যা রয়েছে সেগুলো পরিবেশবান্ধব করতে হবে বা অন্যত্র সরিয়ে নিতে হবে।

#

মাহমুদুল/পাশা/সায়েম/সঞ্জীব/সেলিম/২০২৪/১৯৩০ ঘণ্টা

তথ্যবিবরণী নম্বর: ২৭৩৯

**বর্তমান সরকার কথায় নয় কাজে বিশ্বাসী, মানুষের কল্যাণে বিশ্বাসী**

**-- পরিবেশমন্ত্রী**

ঢাকা, ২০ মাঘ (৩ ফেব্রুয়ারি):

পরিবেশ, বন ও জলবায়ু পরিবর্তন মন্ত্রী সাবের হোসেন চৌধুরী বলেছেন, প্রধানমন্ত্রী শেখ হাসিনার নেতৃত্বে বর্তমান সরকার কথায় নয় কাজে বিশ্বাসী, সকল শ্রেণি-পেশার মানুষের কল্যাণে বিশ্বাসী। মানুষের সকল প্রকার চাহিদার আলোকেই ব্যবস্থা গ্রহণ করা হচ্ছে।

আজ রাজধানীর খিলগাঁওস্থ নন্দীপাড়ায় গরিব, অসহায় ও দুঃস্থ মানুষের মাঝে শীতের উষ্ণ উপহার হিসেবে কম্বল বিতরণকালে প্রধান অতিথির বক্তব্যে পরিবেশমন্ত্রী এসব কথা বলেন।

পরিবেশমন্ত্রী বলেন, আওয়ামী লীগ সরকার সবসময়ই দুঃস্থ মানুষের পাশে থাকে। শীতকাল মানেই অভাবী মানুষের জন্য কষ্টের সময়। শীত থেকে রক্ষা পাওয়ার জন্য তাদের উষ্ণ কাপড়ের প্রয়োজন হয়। তিনি আরো বলেন, আমরা শুধু কম্বল বিতরণ করছি না, বরং তাদের প্রতি আমাদের সহানুভূতি ও সমর্থন প্রকাশ করছি।

অনুষ্ঠানে অন্যান্যের মধ্যে ৫ নং ওয়ার্ড কাউন্সিলর চিত্ত রঞ্জন দাস, ৭৪ নং ওয়ার্ডের সাবেক কাউন্সিলর আবুল কালাম আজাদ, স্থানীয় নারী কাউন্সিলর নাসরিন আক্তারসহ স্থানীয় জনপ্রতিনিধি ও আওয়ামী লীগ ও এর অঙ্গসংগঠনের নেতৃবৃন্দ উপস্থিত ছিলেন।

#

দীপংকর/পাশা/সায়েম/সঞ্জীব/সেলিম/২০২৪/১৮৫০ ঘণ্টা

তথ্যবিবরণী নম্বর : ২৭৩৮

**শিক্ষার্থীদের মানসিক বিকাশে খেলাধুলার গুরুত্ব অপরিসীম**

**---প্রবাসী কল্যাণ প্রতিমন্ত্রী**

সিলেট, ২০ মাঘ (৩ ফেব্রুয়ারি) :

প্রবাসী কল্যাণ ও বৈদেশিক কর্মসংস্থান প্রতিমন্ত্রী শফিকুর রহমান চৌধুরী বলেছেন, শিক্ষার্থীদের মানসিক বিকাশে খেলাধুলা ও ক্রীড়া প্রতিযোগিতার গুরুত্ব অপরিসীম। খেলাধুলা ও বিভিন্ন ক্রীড়া প্রতিযোগিতার মাধ্যমে শিক্ষার্থীদের শারীরিক সুস্থতাসহ চিন্তা-চেতনা, সহনশীলতা ও প্রতিনিধিত্ব ক্ষমতা বৃদ্ধি পায়।

প্রতিমন্ত্রী আজ সিলেটের বিশ্বনাথে রাগীব-রাবেয়া হাইস্কুল এন্ড কলেজ প্রাঙ্গণে রাগীব-রাবেয়া হাইস্কুল এন্ড কলেজ আয়োজিত সংবর্ধনা, বার্ষিক ক্রীড়া ও সাংস্কৃতিক প্রতিযোগিতার পুরস্কার বিতরণী অনুষ্ঠানে প্রধান অতিথির বক্তব্যে একথা বলেন।

রাগীব-রাবেয়া হাইস্কুল এন্ড কলেজের গভর্নিং বডির সভাপতি মোঃ ফয়ছল আহমদের সভাপতিত্বে বিশেষ অতিথি হিসেবে উপস্থিত ছিলেন বিশ্বনাথ উপজেলা নির্বাহী অফিসার শাহিনা আক্তার, জেলা আওয়ামী লীগের সহসভাপতি সুজাত আলী রফিক, উপজেলা আওয়ামী লীগের সভাপতি শাহ আসাদুজ্জামান, সাধারণ সম্পাদক ফারুক আহমদ, জেলা পরিষদ সদস্য এডভোকেট গিয়াস উদ্দিন আহমদ, লামাকাজি ইউনিয়ন পরিষদ চেয়ারম্যান কবির হোসেন প্রমুখ। এতে শুভেচ্ছা বক্তব্য প্রদান করেন রাগীব-রাবেয়া হাইস্কুল এন্ড কলেজের অধ্যক্ষ এ কে এম ছিফত আলী।

প্রধানমন্ত্রী শেখ হাসিনার প্রতি কৃতজ্ঞতা প্রকাশ করে প্রবাসী কল্যাণ প্রতিমন্ত্রী বলেন, প্রধানমন্ত্রী সিলেটের মানুষের জীবনমান উন্নয়নে অত্যন্ত আন্তরিক। তিনি আমাকে প্রতিমন্ত্রীর দায়িত্ব দেওয়ার মাধ্যমে ওসমানী নগর-বিশ্বনাথের মানুষকে সম্মানিত করেছেন। এ অর্পিত দায়িত্বের সম্মান রক্ষার্থে সিলেট তথা দেশের সকল মানুষের জীবনমান উন্নয়নে নিজের সর্বোচ্চ দিয়ে কাজ করে যাওয়ারও প্রতিশ্রুতি দেন প্রতিমন্ত্রী।

বর্তমান সরকার শিক্ষাবান্ধব উল্লেখ করে প্রতিমন্ত্রী বলেন, সরকার শিক্ষার উন্নয়ন ও প্রসারে ক্রমাগত কাজ করে যাচ্ছে। ফলে বছরের প্রথম দিন থেকে বিনামূল্যে বই, উপবৃত্তিসহ বিভিন্ন শিক্ষা উপকরণ প্রদান করে আসছে। শিক্ষাই জাতির মেরুদণ্ড উল্লেখ করে তিনি আরো বলেন, শিক্ষার মান উন্নয়নে সরকার যুগোপযোগী আধুনিক ও বিজ্ঞানভিত্তিক নতুন শিক্ষা কারিকুলাম প্রণয়ন করেছে। এছাড়া অসংখ্য নতুন শিক্ষা প্রতিষ্ঠান অনুমোদন, অবকাঠামোগত উন্নয়ন ও আধুনিক সুবিধাসম্পন্ন ডিজিটাল কম্পিউটার ল্যাব স্থাপন করা হচ্ছে। এসব সুবিধা গ্রহণ করে শিক্ষার্থীরা শিক্ষার আলোয় আলোকিত হয়ে ২০৪১ সালের স্মার্ট বাংলাদেশ গঠনে দেশকে এগিয়ে নিয়ে যাবে এক অনন্য মাত্রায়।

#

জহির/পাশা/সায়েম/সঞ্জীব/আব্বাস/২০২৪/১৭৫৭ ঘণ্টা

তথ্যবিবরণী নম্বর : ২৭৩৭

**বিসিসিটির অর্থায়নের ক্ষেত্রে গবেষণাকে অগ্রাধিকার দেয়া হবে**

**- পরিবেশমন্ত্রী**

ঢাকা, ২০ মাঘ (৩ ফেব্রুয়ারি) :

পরিবেশ, বন ও জলবায়ু পরিবর্তন মন্ত্রী সাবের হোসেন চৌধুরী বলেছেন, পরিবেশ, বন ও জলবায়ু পরিবর্তন মন্ত্রণালয় ও এর অধীন বাংলাদেশ ক্লাইমেট চেইঞ্জ ট্রাস্ট (বিসিসিটি) ফান্ডের অর্থায়নের ক্ষেত্রে গবেষণাকে সর্বোচ্চ অগ্রাধিকার ও গুরুত্ব দেয়া হবে। তিনি বলেন, বিভিন্ন সমস্যা সমাধানে দেশে গবেষণা বাড়াতে হবে, অন্য দেশের গবেষণার ওপর নির্ভর করলে চলবে না। এজন্য বিজ্ঞান ও প্রযুক্তির উন্নয়নে গবেষক এবং বিজ্ঞানীদের গবেষণা কাজের জন্য সর্বাত্মক সহায়তা প্রদান করা হবে।

আজ রসায়ন শাস্ত্রে সম্মানজনক ‘আইকেমই গ্লোবাল অ্যাওয়ার্ড ২০২৩’ অর্জনের জন্য যুক্তরাজ্যের কার্ডিফ বিশ্ববিদ্যালয়ের রসায়ন বিভাগের জ্যেষ্ঠ গবেষক ড. মোহাম্মদ মাজহারুল ইসলামের রাজধানীর জাতীয় প্রেস ক্লাবে ইউনিভার্সিটি অভ্‌ স্কিল এনরিচমেন্ট এন্ড টেকনোলজি(ইউসেট) এর বাংলাদেশ ফাউন্ডেশন ফর ডেভেলপমেন্ট রিসার্চ আয়োজিত অনুষ্ঠানে প্রধান অতিথির বক্তৃতায় মন্ত্রী এসব কথা বলেন।

পরিবেশমন্ত্রী বলেন, ড. মোহাম্মদ মাজহারুল ইসলামের এই অর্জন বাংলাদেশের বিজ্ঞানীদের জ্ঞানবিজ্ঞানের ক্ষেত্রে অবদানের প্রতি বিশ্ব সম্প্রদায়ের ক্রমবর্ধমান আগ্রহের প্রমাণ। তিনি বলেন, ড. মাজহারুল ইসলামের গবেষণা কাজ রাসায়ন শাস্ত্রের জ্ঞানকে সমৃদ্ধ করার পাশাপাশি আমাদের দেশের উন্নয়নেও গুরুত্বপূর্ণ ভূমিকা পালন করবে। মন্ত্রী এসময় দেশের পরিবেশের মানোন্নয়নে সকলকে একযোগে কাজ করার আহ্বান জানান।

ইউনিভার্সিটি অভ্‌ স্কিল এনরিচমেন্ট এ্যান্ড টেকনোলজি'র পেট্রন ডক্টর কাজী খলিকুজ্জামান আহমদের সভাপতিত্বে অনুষ্ঠিত সভায় অন্যান্যের মধ্যে বক্তব্য রাখেন ইউসেট এর ট্রাস্টি বোর্ডের চেয়ারম্যান প্রফেসর ড. মোঃ ফজলুল হক, বাংলাদেশ উন্নয়ন গবেষণা প্রতিষ্ঠান (বিআইডিএস) এর সাবেক গবেষণা পরিচালক ও অর্থনীতিবিদ ড. এম আসাদুজ্জামান এবং বুদ্ধিজীবী ও কলামিস্ট ড. মোনায়েম সরকার।

#

দীপংকর/সায়েম/সঞ্জীব/শামীম/২০২৪/১৭২০ঘণ্টা

তথ্যবিবরণী নম্বর : ২৭৩৬

**চিকিৎসকদের ওপর অযাচিত হামলা হলে, হামলাকারীদের শাস্তি নিশ্চিত করা হবে**

**-স্বাস্থ্যমন্ত্রী**

ঢাকা, ২০ মাঘ (৩ ফেব্রুয়ারি) :

আজ ঢাকায় বঙ্গবন্ধু শেখ মুজিব মেডিকেল বিশ্ববিদ্যালয়ে চিকিৎসারত দুর্বৃত্তদের হামলায় আহত শরিয়তপুরের ডামুড্ডা উপজেলা স্বাস্থ্য কমপ্লেক্সের মেডিকেল অফিসার ডা. নুসরাত তানিম তন্মীর শারীরিক অবস্থার সরেজমিন খোঁজ নিয়েছেন স্বাস্থ্যমন্ত্রী ডা. সামন্ত লাল সেন। সেখানে উপস্থিত হয়ে স্বাস্থ্যমন্ত্রী ডা. নুসরাত তানিম তন্মীর সাথে কথা বলেন এবং চিকিৎসার খোঁজ নেন। হাসপাতালে চিকিৎসাধীন ডা. নুসরাত তন্নীর ওপর হামলাকারীদের উপযুক্ত শাস্তির জন্য প্রয়োজনীয় সব ধরনের উদ্যোগ গ্রহণ করা হবে বলে ডা. নুসরাত তানিমকে আশ্বাস দেন স্বাস্থ্যমন্ত্রী ডা. সামন্ত লাল সেন। স্বাস্থ্যমন্ত্রী ডা. সামন্ত লাল সেন বলেন, শরিয়তপুর জেলা প্রশাসনকে নির্দেশনা দেওয়ার পর ইতোমধ্যেই সেখানে মুল আসামিদের আটক করেছে প্রশাসন। বাকি সন্ত্রাসীদেরও গ্রেফতারে কাজ চলছে। চিকিৎসকদের ওপর যত্রতত্র হামলা হলে সেটি আর মেনে নেওয়া হবে না। হামলাকারীদের আইনের আওতায় এনে উপযুক্ত শাস্তি নিশ্চিত করা হবে।

গত ৩১ জানুয়ারি কর্মস্থল থেকে ফেরার পথে দুর্বৃত্তদের হামলার শিকার হন শরিয়তপুরের ডামুড্ডা উপজেলা স্বাস্থ্য কমপ্লেক্সের মেডিকেল অফিসার ডা. নুসরাত তানিম তন্নী। হামলায় আহত অবস্থায় তিনি চিকিৎসার জন্য বর্তমানে বঙ্গবন্ধু শেখ মুজিব মেডিকেল বিশ্ববিদ্যালয়ে ভর্তি আছেন।

বিএসএমএমইউ-তে স্বাস্থ্যমন্ত্রী ডা. সামন্ত লাল সেন ডা. নুসরাত তানিমকে দেখতে গেলে স্বাস্থ্যমন্ত্রীকে ডা. নুসরাত তানিম তন্নী জানান, নিম্নমানের ওষুধ ব্যবস্থাপত্রে লিখতে রাজি না হওয়ায় ল্যাব এইড ফার্মার একজন মেডিকেল রিপ্রেজেন্টেটিভ শহীদুল ইসলাম মৃধার সাথে স্থানীয় নেতা জুলহাস মাতবর, লিখন মাতবর সহ প্রায় ১০-১৫ জন তার ওপর এই হামলা চালায়। হামলায় ডা. তন্নী ও তার স্বামী বঙ্গবন্ধু শেখ মুজিব মেডিক্যাল বিশ্ববিদ্যালয়ের মেডিকেল অফিসার ডা. রাফিও আহত হন। আহত অবস্থায় বাসায় পৌঁছালে হামলাকারীরা পুনরায় বাসায় গিয়ে আবারো তাদের ওপর হামলা চালায়। বাধা দিতে গেলে ডা. তন্নীর মাও হামলার শিকার হোন। পরবর্তীতে রাতে ডা. তন্নী ও তার মা'কে শরিয়তপুর উপজেলা স্বাস্থ্য কমপ্লেক্সে ভর্তি করা হয় বলে স্বাস্থ্যমন্ত্রীকে জানান ডা. তন্নী।

উল্লেখ্য, ডা. তন্নী হাসপাতালের বিছানা থেকে সরাসরি স্বাস্থ্যমন্ত্রীকে ফোন করলে স্বাস্থ্যমন্ত্রী সেদিনই ডা. তন্নীর সাথে বিস্তারিত কথা বলেন। স্বাস্থ্যমন্ত্রী তৎক্ষণাৎ শরিয়তপুর জেলা প্রশাসক ও পুলিশ সুপারের সাথে কথা বলেন এবং দ্রুততম সময়ে সন্ত্রাসী আসামিদের গ্রেফতার করার অনুরোধ জানান। পরবর্তীতে আসামিদের বিরুদ্ধে মামলা দায়েরের প্রেক্ষিতে সেদিন রাতেই মূল আসামি মেডিকেল রিপ্রেজেন্টেটিভ শহীদুল ইসলাম এবং পরদিন সকালে স্থানীয় নেতা জুলহাস মাতবরকে গ্রেফতার করা হয়।

পরবর্তীতে স্বাস্থ্যমন্ত্রী অন্যান্য আসামিদেরও দ্রুত গ্রেফতারের পাশাপাশি ডা. তন্নী ও তাঁর পরিবারের আহত সদস্যদের চিকিৎসা ও নিরাপত্তা প্রদানে সংশ্লিষ্ট সকলকে সর্বোচ্চ র্নির্দেশনা প্রদান করেন।

উল্লেখ্য, এর পূর্বেও গত ২৯ জানুয়ারি যশোর চৌগাছা স্বাস্থ্য কমপ্লেক্সে জনৈক এক রোগীর চিকিৎসাকে কেন্দ্র করে কর্মরত চিকিৎসক ডা. সোহাগ হামলার শিকার হলে স্বাস্থ্যমন্ত্রী ডা. সামন্ত লাল সেনের নির্দেশে স্থানীয় পুলিশ প্রশাসন ঐদিন রাতেই মামলা গ্রহণ করে আসামিকে যশোর থেকে আটক করে।

#

মাইদুল/পাশা/সায়েম/সঞ্জীব/শামীম/২০২৪/১৬৫০ঘণ্টা

তথ্যবিবরণী নম্বর : ২৭৩৫

**কোভিড-১৯ সংক্রান্ত র্সবশেষ প্রতিবেদন**

ঢাকা, ২০ মাঘ (৩ ফেব্রুয়ারি) :

স্বাস্থ্য অধিদপ্তরের তথ্যানুযায়ী শুক্রবার সকাল ৮টা থেকে আজ শনিবার সকাল ৮টা র্পযন্ত ২৪ ঘণ্টায় দেশে ২৫ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার   
৭ দশমকি ৩৫ শতাংশ। এ সময় ৩৪০ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৮২ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন র্পযন্ত সুস্থ হয়েছেন ২০ লাখ ১৪ হাজার ৪৭৮ জন।

#

দাউদ/পাশা/সায়েম/সঞ্জীব/আব্বাস/২০২৪/১৭১৫ ঘণ্টা

তথ্যবিবরণী নম্বর : ২৭৩৪

**প্রবাসীদের বাংলাদেশে বিনিয়োগ এবং সর্বজনীন**

**পেনশন স্কিমে অংশগ্রহণের আহ্বান এম আল্লামা সিদ্দীকীর**

ক্যানবেরা, ৩ ফেব্রুয়ারি :

অস্ট্রেলিয়ায় নিযুক্ত বাংলাদেশের হাইকমিশনার এম আল্লামা সিদ্দীকী প্রবাসীদের বাংলাদেশে বিনিয়োগের পাশাপাশি বিদেশিদেরও এ ক্ষেত্রে উৎসাহিত করার আহ্বান করেছেন। এসময় তিনি প্রবাসী বাংলাদেশিদের সর্বজনীন পেনশন স্কিমে অংশগ্রহণেরও আহ্বান জানান।

হাইকমিশনার আজ অস্ট্রেলিয়ার রাজধানী ক্যানবেরায় বাংলাদেশ হাইকমিশন আয়োজিত সর্বজনীন পেনশন স্কিম ও বৈধপথে রেমিট্যান্স প্রেরণ বিষয়ক এক সেমিনারে এ আহ্বান করেন।

হাইকমিশনার বলেন, দীর্ঘমেয়াদে এই স্কিমের মাধ্যমে প্রবাসী বাংলাদেশিসহ দেশ উপকৃত হবে। এক্ষেত্রে রাষ্ট্র এ স্কিমে অংশগ্রহণকারীদের বিনিয়োগকৃত অর্থের যথাযথ ব্যবহারসহ নির্দিষ্ট মেয়াদ শেষে মাসিক পেনশনের নিশ্চয়তা প্রদান করবে। তিনি বলেন, প্রবাসীদের প্রেরিত রেমিট্যান্স দেশের অর্থনীতিতে গুরুত্বপূর্ণ অবদান রাখছে। আল্লামা সিদ্দীকী উল্লেখ করেন, বাংলাদেশের সক্ষমতা অনেকগুণ বৃদ্ধি পেয়েছে। অবকাঠামো উন্নয়ন এবং দারিদ্র্য বিমোচনসহ সামাজিক উন্নয়নের বিভিন্ন সূচকে বাংলাদেশ অনেক দূর এগিয়েছে।

সেমিনারে উপস্থিত বক্তারা সর্বজনীন পেনশন স্কিমে প্রবাসীদের জন্য পৃথক স্কিম চালু করায় সরকারকে ধন্যবাদ জানান। তারা বৈধপথে রেমিটেন্স পাঠানোর ক্ষেত্রে বাংলাদেশের ব্যাংকিং পদ্ধতিকে সহজতর করারও অনুরোধ করেন। সেমিনারে বীর মুক্তিযোদ্ধা, ব্যবসায়ী, বিশ্ববিদ্যালয়ের শিক্ষক, চিকিৎসকসহ বিভিন্ন পেশার প্রবাসী বাংলাদেশিসহ হাইকমিশনের কর্মকর্তা-কর্মচারীরা উপস্থিত ছিলেন। অনুষ্ঠানের শুরুতে হাইকমিশনের কাউন্সেলর (শ্রম ও কল্যাণ) মোঃ সালাহউদ্দিন সর্বজনীন পেনশন স্কিম ও বৈধপথে রেমিট্যান্স প্রেরণের ওপর একটি পাওয়ার পয়েন্ট উপস্থাপন করেন।

#

তৌহিদুল/পাশা/সায়েম/সঞ্জীব/আব্বাস/২০২৪/১৭১০ ঘণ্টা

তথ্যবিবরণী নম্বর : ২৭৩৩

**ইউরোপীয় ইউনিয়ন বাংলাদেশের সঙ্গে অংশীদারিত্ব জোরদার করতে আগ্রহী**

ব্রাসেলস, ৩ ফেব্রুয়ারি :

আগামী দিনে বাংলাদেশের সঙ্গে অংশীদারিত্ব জোরদার করার আগ্রহ প্রকাশ করেছে ইউরোপীয় ইউনিয়ন।

বেলজিয়ামের ব্রাসেলসে তৃতীয় ইইউ ইন্দো-প্যাসিফিক মিনিস্টেরিয়াল ফোরামের সাইডলাইনে গতকাল পররাষ্ট্রমন্ত্রী ড. হাছান মাহমুদ ইন্টারন্যাশনাল পার্টনারশিপস’র ইউরোপিয়ান কমিশনার Jutta Urpilainen এবং ক্রাইসিস ম্যানেজমেন্ট’র ইউরোপিয়ান কমিশনার Janez Lenarčič সাথে পৃথক বৈঠকে এ আগ্রহের কথা প্রকাশ করেন। এছাড়া, ইউরোপীয় কমিশনারদ্বয় বাংলাদেশের সঙ্গে বিভিন্ন বিষয়ে ইইউয়ের সহযোগিতা বৃদ্ধি ও জোরদার অংশীদারিত্বের মাধ্যমে একত্রে কাজের আগ্রহের কথাও জানান।

পাশাপাশি ইউরোপীয় ইউনিয়নের পররাষ্ট্র বিষয়ক হাই-রিপ্রেজেন্টেটিভ Josep Borrell Fontelles সাথেও ফলপ্রসূ মতবিনিময় করেন পররাষ্ট্রমন্ত্রী হাছান।

**নেদারল্যান্ডস, অস্ট্রিয়া, হাঙ্গেরি, পর্তুগাল, লিথুয়ানিয়ার পররাষ্ট্রমন্ত্রীদের সঙ্গে বৈঠক**

পররাষ্ট্রমন্ত্রী ড. হাছান মাহমুদ এদিন নেদারল্যান্ডসের পররাষ্ট্রমন্ত্রী Hanke Bruins Slot, অস্ট্রিয়ার পররাষ্ট্রমন্ত্রী Alexander Schallenberg, হাঙ্গেরির পররাষ্ট্রমন্ত্রী Péter Szijjártó, পর্তুগালের পররাষ্ট্রমন্ত্রী Dr. João Gomes Cravinho এবং লিথুয়ানিয়ার পররাষ্ট্রমন্ত্রী Gabrielius Landsbergis দ্বিপাক্ষিক বৈঠক করেন।

দ্বিপাক্ষিক বৈঠকগুলোত পররাষ্ট্রমন্ত্রী বাণিজ্য ও বিনিয়োগ বৃদ্ধিসহ পারস্পরিক স্বার্থসংশ্লিষ্ট বিষয়ে আলোচনা করেন এবং রোহিঙ্গাদের পূর্ণ অধিকারসহ প্রত্যাবাসনে মিয়ানমারের ওপর আন্তর্জাতিক চাপ বৃদ্ধির অনুরোধ জানান।

পাশাপাশি লুক্সেমবার্গের উপ-প্রধানমন্ত্রী এবং পররাষ্ট্র ও বৈদেশিক বাণিজ্য মন্ত্রী Xavier Bettel এবং স্লোভেনিয়ার পররাষ্ট্রমন্ত্রী Tanja Fajon সাথেও ফলপ্রসূ মতবিনিময় করেন পররাষ্ট্রমন্ত্রী হাছান।

#

আকরাম/কামরুজ্জামান/জুলফিকার/রবি/সাজ্জাদ/আলী/শামীম/২০২৪/১৫১৩ ঘণ্টা

Handout Number: 2732

**EU for strengthening partnership with Bangladesh**

Brussels, 3 February :

The European Union wants to strengthen partnership with Bangladesh in the coming days. European Commissioner for International Partnerships Jutta Urpilainen and European Commissioner for Crisis Management Janez Lenarčič expressed this during their separate meetings with Foreign Minister Dr. Hasan Mahmud in Brussels yesterday evening at the sidelines of 3rd EU Indo-Pacific Ministerial Forum.

During the meeting, the two European Commissioners expressed interest in working together with Bangladesh on various issues through increasing EU cooperation and strengthening partnership.

Foreign Minister Dr. Hasan Mahmud also held a number of bilateral meetings on the day with Foreign Minister of the Netherlands Hanke Bruins Slot, Austrian Foreign Minister Alexander Schallenberg, Foreign Minister of Hungary Péter Szijjártó, Foreign Minister of Portugal Dr. João Gomes Cravinho and Lithuanian Foreign Minister Gabrielius Landsbergis.

During the bilateral meetings, the Ministers discussed matters of mutual interest including increasing trade and investment. Dr. Hasan requested for increased international pressure on Myanmar for repatriation of the forcibly displaced Rohingyas with full rights.

Dr. Hasan also had fruitful exchanges with EU High Representative for Foreign Affairs Josep Borrell Fontelles, Vice Prime Minister and Minister of Foreign Affairs and Foreign Trade of Luxembourg Xavier Bettel and Foreign Minister of Slovenia Tanja Fajon.

#

Akram/kamruzzaman/Zulfikar/Robi/Sazzad/Mansura/2024/1440 hours

Handout Number: 2731

Prize Distribution Ceremony of Ideal School and College Annual Sports Competition:

**Environment Minister urges Educational Institutions to be Single-Use Plastic Free**

Dhaka, 3 February :

Environment, Forest and Climate Change Minister Saber Hossain Chowdhury has called upon teachers and students to make educational institutions free from all kinds of single-use plastic, including water bottles. He said, "We want to declare Bangladesh free from single-use plastic with the goal of building a pollution-free smart Bangladesh." He added that if educational institutions become plastic waste free, thousands of families involved with the institutions will also learn about the harmful pollution of plastic. The Minister said that educational institutions should not only be free from plastic, but also from all kinds of waste and plant the required number of trees.

The Minister said these things while speaking as the chief guest at the prize distribution ceremony of the Ideal School and College Annual Sports Competition 2024 held at the Ideal School and College in Motijheel today.

The Minister said that massive public awareness needs to be created about the horrific pollution of plastic. To this end, environmental and biodiversity conservation, tree plantation and climate change mitigation will be included in the syllabus of schools and colleges. We want to gift a livable world for the next generation. The Minister assured the institution of all kinds of cooperation, including the laboratory. He called upon the teachers, students and all concerned to turn the institution into an ideal institution.

The program was presided over by the Acting Principal of Ideal School and College Mohammad Emam Hossain. Among others, Governing Body Teacher Representative Shaheli Parveen, teachers, students and guardians were present.

The Minister inaugurated the program by lighting the torch and enjoyed the parade and patriotic display performed by the students of different branches of Ideal School and College. Later, he distributed prizes among the winning students.

#

Dipankar/kamruzzaman/Zulfikar/Robi/Sazzad/Mansura/2024/1410 hours

তথ্যবিবরণী নম্বর : ২৭৩০

আইডিয়াল স্কুল এন্ড কলেজের বার্ষিক ক্রীড়া প্রতিযোগিতার পুরস্কার বিতরণ অনুষ্ঠান

**শিক্ষা প্রতিষ্ঠানকে প্লাস্টিক বর্জ্যমুক্ত করতে পরিবেশমন্ত্রীর আহ্বান**

ঢাকা, ২০ মাঘ (৩ ফেব্রুয়ারি) :

পরিবেশ, বন ও জলবায়ু পরিবর্তন মন্ত্রী সাবের হোসেন চৌধুরী দেশের সকল শিক্ষা প্রতিষ্ঠানকে পানির বোতলসহ বিভিন্ন প্রকার ব্যবহার্য  প্লাস্টিকমুক্ত করতে শিক্ষক-শিক্ষার্থীদের প্রতি আহ্বান জানিয়েছেন।  তিনি বলেন, আমরা দূষণমুক্ত স্মার্ট বাংলাদেশ বিনির্মাণের লক্ষ্যে দেশকে ব্যবহার্য প্লাস্টিকমুক্ত ঘোষণা করতে চাই।  প্লাস্টিক বর্জ্যমুক্ত হলে প্রতিষ্ঠানগুলোর সাথে জড়িত হাজার হাজার পরিবারও প্লাস্টিকের ক্ষতিকর দূষণ থেকে রক্ষা পাবে। তিনি আরো বলেন, শুধু প্লাস্টিক নয়, শিক্ষা প্রতিষ্ঠানকে সকল প্রকার বর্জ্যমুক্তসহ বৃক্ষরোপণ করতে হবে।

মন্ত্রী আজ রাজধানীর মতিঝিলে আইডিয়াল স্কুল এন্ড কলেজের বার্ষিক ক্রীড়া প্রতিযোগিতার পুরস্কার বিতরণ অনুষ্ঠানে প্রধান অতিথির বক্তব্যে এসব কথা বলেন।

সাবের হোসেন চৌধুরী বলেন, প্লাস্টিকের ভয়াবহ দূষণ সম্পর্কে ব্যাপক জনসচেতনতা সৃষ্টি করতে হবে। এলক্ষ্যে স্কুল-কলেজের সিলেবাসে পরিবেশ ও জীববৈচিত্র্য সংরক্ষণ, বৃক্ষরোপণ এবং জলবায়ু পরিবর্তন মোকাবিলার বিষয়গুলো অন্তর্ভুক্ত করতে হবে যাতে আগামী প্রজন্ম বাসযোগ্য পৃথিবী উপহার পায়। এছাড়া, মন্ত্রী প্রতিষ্ঠানটির বিজ্ঞানাগারসহ সকল প্রকারের সহযোগিতার আশ্বাস দেন এবং একটি আদর্শ প্রতিষ্ঠানে পরিণত করার জন্য শিক্ষক-শিক্ষার্থীসহ সংশ্লিষ্টদের প্রতি আহ্বান জানান।

অনুষ্ঠানে আইডিয়াল স্কুল এন্ড কলেজের ভারপ্রাপ্ত অধ্যক্ষ মোহাম্মদ এমাম হোসাইনের সভাপতিত্বে অন্যান্যের মধ্যে গভর্নিং বডির শিক্ষক প্রতিনিধি শাহেলী পারভীনসহ শিক্ষক-শিক্ষার্থী এবং অভিভাবকগণ উপস্থিত ছিলেন।  
 এর আগে মন্ত্রী মশাল প্রজ্জ্বলনের মাধ্যমে অনুষ্ঠানের উদ্বোধন করেন এবং আইডিয়াল স্কুল এন্ড কলেজের বিভিন্ন শাখার শিক্ষার্থীদের পরিবেশনায় কুচকাঁওয়াজ এবং দেশাত্মবোধক ডিসপ্লে উপভোগ করেন।

পরে মন্ত্রী বিজয়ী শিক্ষার্থীদের মধ্যে পুরস্কার বিতরণ করেন।

#

দীপংকর/কামরুজ্জামান/জুলফিকার/রবি/সাজ্জাদ/আলী/মানসুরা/২০২৪/১৩৫৬ ঘন্টা

Handout Number: 2729

**The Executive Board** **of UNDP/UNFPA/UNOPS 2024 concludes the First Regional Session with the Presidency of the Bangladesh Government.**

New York, 3 February :

“UNDP, UNFPA, UNOPS have been navigating and responding to the multiple and overlapping crises from the past few years, and their commitment to strengthen support, especially for the most vulnerable and the people at risk, is reassuring.” said the President of the UNDP/UNFPA/UNOPS Executive Board, Ambassador Muhammad Abdul Muhith while chairing the closing of the First Regular Session of the Board held at the United Nations Headquarters in New York yesterday.

During the week-long session held from 29 January to 2 February 2024, the Board engaged in interactive discussions on substantive, operational and management issues, including impacts of the work of the UN agencies at the country level. The session addressed vital aspects pertinent to the key oversight functions of the Board, encompassing the evaluation of policies, scrutiny of auditors' reports, and other pertinent governance issues.

During the session the heads of these three key UN agencies - Achim Steiner, UNDP Administrator, Natalia Kanem, UNFPA Executive Director, Jorge Moreira da Silva, UNOPS Executive Director exchanged dialogue with the members of the Board. They all shared their strong commitment to remain on the ground and continue delivering for the people, irrespective of the complex economic, political and security challenges.

Ambassador Muhith, expressed his commitment to support the work of these three UN agencies through technical and strategic guidance and remain engaged with members of the Board ensure that the work of the UN produces the most effective results for the people. Apart from chairing the Executive Board sessions, Ambassador Muhith held meetings and interactions with the agency heads at the bilateral and regional setup.

Earlier on 10 January 2024, Ambassador Muhith assumed the responsibilities of the UNDP/UNFPA/UNOPS Executive Board as the President. He is the first Bangladeshi Ambassador to be elected as the President of the UNDP/UNFPA/UNOPS Executive Board. Earlier he served as the vice president of the same Board and the President of the UN Women Executive Board

#

Zaman/Zulfikar/Robi/Sazzad/Shamim/2024/1134 hours